ငါးပေါင်းထုပ်

ငါးပေါင်းထုပ် သည် ငါးကို ရဲယိုရွက်ဖြင့် ထုပ်ကာ ပေါင်းထားသည့် မွန်ရိုးရာ ဟင်းလျာတမျိုး ဖြစ်သည်။

ပါဝင်ပစ္စည်းနှင့် လုပ်နည်း 
ငါးပေါင်းထုပ် လုပ်ရန် ငါးခူ၊ ငါးရံ့၊ ကကတစ်တို့ကို အသုံးများသည်။  မြန်မာပြည်အထက်ပိုင်းတွင် အသားများသော ငါးကြင်းကို သုံးလေ့ရှိသည်။ ထုပ်ရန်အတွက် ရဲယိုရွက်ကို သုံးသည်။ မရနိုင်က ငှက်ပျောရွက်နုကို သုံးသည်လည်း ရှိ၏။ 

အခြားပါဝင်ပစ္စည်းများမှာ ကြက်သွန်ဖြူ၊ ကြက်သွန်နီ၊ ချင်း၊ ဆား၊ သကြား၊ ငရုပ်သီးအစိမ်းမှုန့် (သို့) စဉ်းထားသော ငရုပ်သီးစိမ်း၊ ဆန်လှော်မှုန့်၊ နနွင်းမှုန့်၊ ဆီ၊ စပါးလင်တို့ ဖြစ်သည်။ 

အစာတိုးစေရန် မျှစ်ကို၎င်း၊ ငှက်ပျောဖူးကို၎င်း ထည့်တတ်သေးသည်။

မူကွဲများ 
ထိုင်းနိုင်ငံတွင် စားသည့် ငါးပေါင်းထုပ်မှာ နွားနို့၊ နံနံပင်၊ သံပရာရည်တို့ သုံးကာ ချဉ်ချိုချိုအရသာ ရှိသည်။

ကိုးကား 

မြန်မာ အစားအသောက်